Asetus jäkälän maastaviennistä annetun lain soveltamisesta annetun asetuksen muuttamisesta (1970)
Suomen asetuskokoelma 294/1970.

A s e t u s

jäkälän maastaviennistä annetun lain soveltamisesta

annetun asetuksen muuttamisesta.

Annettu Helsingissä 10 päivänä huhtikuuta 1970.

___

  Maatalousministerin esittelystä muutetaan jäkälän maastaviennistä annetun lain soveltamisesta 4 päivänä lokakuuta 1957 annetun asetuksen (334/57) 3 §:n 1 momentti, 5 §:n 1 momentti sekä 10 §:n 1 momentti näin kuuluviksi:

3 §.

Luonnonkostea vientijäkälä on pakattava siisteihin ja tarkoituksenmukaisiin, kuorettomasta laudasta valmistettuihin vientilaatikoihin. Laatikoissa saavat kansi- ja pohjalautojen väliset raot olla enintään 10 millimetriä ja sivulautojen väliset raot enintään 25 millimetriä. Laatikon tulee sisämitoiltaan olla joko 66 X 43 X 38 tai 66 X 43 X 20 senttimetriä, joista mitoista saa poiketa enintään 5 prosenttia ylöspäin.

- - - - - - - - - - - - - -

5 §.

Maasta vietävä jäkälä on joko Helsingin, Turun tai Oulun satamassa taikka Tornion asemalla viejän toimesta tarkastusta varten sijoitettava tarkastajan ja satama- tai rautatieviranomaisten hyväksymään sopivaan tarkastuspaikkaan.

- - - - - - - - - - - - - -

10 §.

Viejän on tarkastustilaisuudessa suoritettava tarkastajalle palkkiona 13 penniä kultakin sisämitoiltaan 66 X 43 X 38 senttimetriä olevalta tarkastetulta laatikolta ja 10 penniä kultakin sisämitoiltaan 66 X 43 X 20 senttimetriä olevalta tarkastetulta laatikolta, kuitenkin vähintään 30 markkaa toimitusta varten käytetyltä päivältä.

- - - - - - - - - - - - - -

___

  Tämä asetus tulee voimaan 1 päivänä kesäkuuta 1970.

  Helsingissä 10 päivänä huhtikuuta 1970.

Tasavallan Presidentti

URHO KEKKONEN

Maatalousministeri Martti Miettunen

</div>

Katso myös
Laki jäkälän maastaviennistä

Jäkälän vienti